જામનગર શહેર અને જિલ્લામાં પોલીસે દારૂ અંગે અલગ અલગ સ્થળોએ દરોડાઓ પાડયા બાદ ૩૦ બોટલો સહિત સાત શખ્સો ઝડપાયા છે. જયારે બાકીના નાસી છૂટયા છે. જામનગરના સ્વામીનારાયણનગર મધુવન સોસાયટી રોડ ઉપથી એકટીવા લઇને પસાર થતા કપિલ મોહન હોથી નામના શખ્સને આંતરી પોલીસે તલાશી લેતા તેની પાસેથી ‌રૂા.૪૮૦૦ ની કિંમતની દારૂની બાર બોટલો મળી આવતા તેની ધરપકડ કરી હતી. દારૂનો જથ્થો આપનાર પરસોતમ ઉર્ફે પશો ભાનુશાળી નામનો શખ્સ નાસી છૂટતા તેની શોધખોળ હાથ ધરી છે.